**Výzva na predkladanie ponúk**

**zákazka s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej „zákon o verejnom obstarávaní, ZVO“)**

1. **Identifikácia verejného obstarávateľa: § 7 ods. 1 písm. b) ZVO**

Názov: Obec Sklabiná

Sídlo: 991 05 Sklabiná 211

IČO: 00319554

DIČ: 2021243246

zastúpenie: Bc. Marta Kálovcová, starostka

E-mail: ousklabina@pobox.sk

Kontaktná osoba pre uvedenú zákazku: Bc. Marta Kálovcová, telefón +421 915 880 292

Osoba poverená realizovaním verejného obstarávania:

Ing. Katarína Škrdlová, telefón +421 905 985 738, e-mail: cpk.velkykrtis@gmail.com

1. **Názov zákazky**

**„Multifunkčné ihrisko Sklabiná - novostavba„**

1. **Druh zákazky**

Zákazka na uskutočnenie stavebných prác § 3 ods. 3 zákona.

Kód CPV:

45236110-4 – stavebné práce na stavbe plôch pre športové ihriská

39293400-6 – umelý trávnik

1. **Opis predmetu obstarávania**

Predmetom zákazky je realizácia stavebných prác na akcii **„Multifunkčné ihrisko Sklabiná - novostavba“** v obci Sklabiná. Konkrétne sa bude jednať o novostavbu multifunkčného ihriska s rozmermi 33,00 x 18,00 m podľa spracovanej projektovej dokumentácie, ktorú vypracoval AM design s.r.o.

Predmet zákazky sa bude realizovať v zmysle špecifikácie predmetu obstarania uvedenej v prílohe č. 1 výzvy. Odporúča sa vykonanie osobnej obhliadky staveniska, kedy je možné obdržať aj ďalšie informácie od starostky obce a je možné nahliadnuť do projektovej dokumentácie a do príslušného stavebného povolenia. Obhliadku je možné vykonať vopred v dňoch pondelok – piatok v čase od 9,00 – 15,00 hod.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

1. **Komplexnosť dodávky – rozdelenie na časti**

Verejný obstarávateľ požaduje dodať celý predmet zákazky, neumožňuje deliť na časti.

1. **Predpokladaná hodnota zákazky**

Predpokladaná hodnota zákazky: 54 699,56 eur bez DPH

1. **Lehota trvania zmluvy**

Dĺžka trvania zákazky: 6 mesiacov odo dňa odovzdania a prevzatia staveniska.

1. **Miesto poskytnutia stavebných prác**

Adresa poskytnutia stavebných prác: obec Sklabiná, parcelné číslo registra „C“ č. 568/45

1. **Druh zákazky/typ zmluvy**
* Zákazka na uskutočnenie stavebných prác § 3 ods. 3 zákona o verejnom obstarávaní
* Výsledkom postupu vo verejnom obstarávaní bude Zmluva o dielo uzatvorená podľa Obchodného zákonníka v platnom znení.
* Táto zmluva nadobudne platnosť dňom jej podpísania obidvomi účastníkmi zmluvy a účinnosť deň po dni jej zverejnení.
* Uchádzač nie je povinný predložiť návrh zmluvy ako súčasť ponuky. Na podpis zmluvy bude vyzvaný úspešný uchádzač. Zmluvné podmienky určil verejný obstarávateľ a tvoria prílohu č. 2 Výzvy. Predložením ponuky uchádzač vyjadruje súhlas so zmluvnými podmienkami.
1. **Zdroje financovania a platobné podmienky**
* Predmet zákazky bude financovaný z dotácie Úrady vlády SR – programu „Podpora rozvoja športu na rok 2019“ a z vlastných zdrojov verejného obstarávateľa.
* Verejný obstarávateľ neposkytne zálohové platby na dodanie predmetu zákazky.
* Fakturovať sa bude v dvoch fakturačných celkoch. Cena fakturovaného diela v rámci prvého fakturačného celku nebude nižšia ako 60% zo zmluvnej ceny s DPH. Cena fakturovaného diela v rámci druhého fakturačného celku bude rozdelená na mesačné splátky v trvaní 18 mesiacov.
* Lehota splatnosti faktúr je 30 dní od dátumu jej doručenia.
* Zmluva bude s úspešným uchádzačom podpísaná v lehote viazanosti ponúk.
1. **Podmienky účasti**

**Od uchádzača sa na preukázanie osobného postavenia vyžaduje:**

* **V súlade s § 32 ods. 1 písm. e) ZVO doklad o oprávnení dodávať tovar, poskytovať službu alebo uskutočňovať stavebné práce v rozsahu, ktorý zodpovedá predmetu zákazky.** Podmienky účasti podľa § 32 ods. 1 písm. e) ZVO uchádzač môže preukázať predložením príslušného dokladu (obyčajná kópia) alebo len odkazom, resp. linkom na elektronickú databázu, kde si verejný obstarávateľ preverí požadované informácie; uchádzač nie je povinný predložiť doklad v ponuke. ([www.orsr](http://www.orsr), [www.zrsr.sk](http://www.zrsr.sk), [www.uvo.gov.sk](http://www.uvo.gov.sk) – zoznam hospodárskych subjektov)
* **V súlade s § 32 ods. 1 písm. f) ZVO, že nemá uložený zákaz účasti vo verejnom obstarávaní potvrdený konečným rozhodnutím v SR**. Podmienky účasti podľa § 32 ods. 1 písm. f) ZVO uchádzač preukáže predložením čestného vyhlásenia, pričom sa odporúča sa použiť vzor, ktorý tvorí *Prílohu č. 4 tejto Výzvy*
1. **Obsah ponuky**
2. **Formulár cenovej ponuky** vyplnený do *Prílohy č. 1 výzvy* - *originál podpísaný uchádzačom alebo oprávnenou osobou konať za uchádzača, resp. sken v prípade predloženia ponuky elektronicky e-mailom. Ak uchádzač nie je platiteľom DPH, na túto skutočnosť upozorní a v ponuke uvedie cenu celkom.*
3. **Nacenený Výkaz výmer - rozpočet** vyplnený do *Prílohy č. 3 výzvy* - ocenený uchádzačom.
4. **Doklady/dokumenty k preukázaniu splnenia podmienok účasti podľa bodu 11 výzvy:**
* § 32 ods. 1 písm. e) ZVO: doklad o oprávnení dodávať tovar, poskytovať službu alebo uskutočňovať stavebné práce v rozsahu, ktorý zodpovedá predmetu zákazky –*obyčajná kópia dokladu, sken v prípade predloženia ponuky elektronicky e-mailom alebo odkaz/link na príslušný register, kde si verejný obstarávateľ overí informáciu*
* § 32 ods. 1 písm. f) ZVO: čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v SR (*vzor* v *Prílohe č. 4 tejto výzvy*) – *originál podpísaný uchádzačom alebo oprávnenou osobou konať za uchádzača, resp. sken v prípade predloženia ponuky elektronicky e-mailom.*
1. **Čestné vyhlásenie k predloženiu ponuky**: Odporúča sa použiť vzor, ktorý tvorí *Prílohu č. 5 tejto Výzvy – Čestné vyhlásenie k predloženiu ponuky*) – *originál podpísaný uchádzačom alebo oprávnenou osobou konať za uchádzača, resp. sken v prípade predloženia ponuky elektronicky e-mailom.*
2. **Lehota a podmienky na predkladanie a otváranie ponúk**

Lehota na predloženie cenovej ponuky uplynie dňa: **18.02.2020 o 12:00 hod.**

V prípade doručenia ponuky poštou alebo osobne, ponuka musí byť vložená v nepriehľadnom obale, na ktorom z vonkajšej strany musí byť uvedené:

* adresa doručenia: **Centrum prvého kontaktu pre podnikateľov, Komenského 3, 990 01 Veľký Krtíš**
* obchodné meno a adresa uchádzača
* ZsNH – Sklabiná - NEOTVÁRAŤ“

V prípade doručenia ponuky elektronicky na adresu: **cpk.velkykrtis@gmail.com** uvedie uchádzač v predmete správy text: „Sklabiná“. Verejný obstarávateľ akceptuje možnosť predloženia ponuky v tlačenej alebo v elektronickej forme. V prípade úspešného uchádzača, ktorý predložil ponuku elektronicky, bude tento vyzvaný, aby predložil svoju ponuku v jednom originálnom vyhotovení.

Otváranie ponúk sa uskutoční dňa **18.02.2020 čas: 12:30 h.** Verejný obstarávateľ umožňuje uchádzačom, ktorí predložili ponuky v lehote na predkladanie ponúk, účasť na otváraní, resp. sprístupnení ponúk. Každú ponuku verejný obstarávateľ označí poradovým číslom v tom poradí, v akom bola predložená. Verejný obstarávateľ overí neporušenosť ponúk, ponuky otvorí resp. sprístupní, zverejní obchodné mená, sídla alebo miesta podnikania všetkých uchádzačov a ich návrhy na plnenie kritéria, ktoré sa dajú vyjadriť číslom, určeného verejným obstarávateľom. Ostatné údaje uvedené v ponukách sa nezverejňujú. Uchádzač, ktorý predložil ponuku v lehote na predkladanie ponúk, môže byť zastúpený osobou oprávnenou zúčastniť sa na otváraní resp. sprístupnení ponúk. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní resp. sprístupnení ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.

1. **Vyhodnocovanie ponúk**

Termín a miesto vyhodnocovania ponúk: **18.02.2020 čas: 13:00 h**. na adrese uvedenej v bode 12, v priestoroch Centra prvého kontaktu pre podnikateľov. Vyhodnotenie ponúk uchádzačov je neverejné. Verejný obstarávateľ bude vyhodnocovať ponuky uchádzačov, ktoré splnili podmienky účasti a požiadavky verejného obstarávateľa na predmet zákazky. Úspešným uchádzačom bude vyhodnotený uchádzač, ktorého ponuka bude obsahovať najnižšiu cenu (celkom v EUR s DPH).

Verejný obstarávateľ oznámi všetkým uchádzačom, ktorých ponuky sa vyhodnocovali informáciu o výsledku vyhodnotenia ponúk. Úspešnému uchádzačovi oznámi, že jeho ponuka sa prijíma. Ostatným uchádzačom, ktorých ponuky sa vyhodnocovali bude doručené oznámenie o neúspešnosti ponúk s uvedením poradia uchádzačov a dôvodov, pre ktoré ich ponuka nebola prijatá.

1. **Kritériá na vyhodnotenie ponúk**

Víťazom súťaže sa stane uchádzač, ktorého ponuka bude obsahovať najnižšiu cenu (celkom s DPH).

1. **Lehota viazanosti ponuky**

Lehota viazanosti ponuky uplynie dňa **15.03.2020.**

1. **Ďalšie informácie**

Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia podľa osobitného predpisu (Zákon č. 315/2016 Z.z. o registri partnerov verejného sektora a o zmene a doplnení niektorých zákonov), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. V prípade ak úspešný uchádzač nespĺňa podmienky zápisu do registra partnera verejného sektora predloží verejnému obstarávateľovi čestné vyhlásenie o tejto skutočnosti.

Verejný obstarávateľ si vyhradzuje právo na základe výsledkov tohto postupu zadávania zákazky neuzavrieť zmluvu a zrušiť použitý postup zadávania zákazky. Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie
* ak poskytovateľ finančných prostriedkov proces zadávania zákazky neschváli.

Uchádzač ako zhotoviteľ sa zaväzuje, že v rámci záväzkového vzťahu strpí výkon kontroly/auditu súvisiaceho s dodávanými stavebnými prácami kedykoľvek počas platnosti a účinnosti Zmluvy o poskytnutí dotácie na podporu rozvoja športu na rok 2019, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Námietky nie je možné podať pri postupe podľa § 117 podľa § 170 ods. 7, bod b).

1. **Konflikt záujmov**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní. V prípade identifikovania existencie konfliktu záujmov kedykoľvek v tomto postupe zadávania zákazky verejným obstarávateľom, tento prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

U uchádzača nesmie existovať dôvod na vylúčenie podľa § 40 ods. 6 písm. f) ZVO (existencia konfliktu záujmov). Uchádzač preukáže túto skutočnosť čestným vyhlásením, ktoré tvorí Prílohu č. 5 tejto výzvy.

*Sklabiná, dňa 05.02.2020*

*Bc. Marta Kálovcová, starostka, v.r.*

**Prílohy Výzvy:**

Príloha č. 1 Formulár cenovej ponuky

Príloha č. 2 Návrh zmluvy

Príloha č. 3 Výkaz výmer

Príloha č. 4 Čestné vyhlásenie - § 32 ods. 1 písm. f) zákona

Príloha č. 5 Čestné vyhlásenie k predloženiu ponuky